बाजारों में पार्किंग सुविधा होने से वाहन चालक और दुकानदार परेशान
बाजारों में पार्किंग की सुविधा नहीं होने से वाहन चालक, दुकानदारों को परेशानी का सामना करना पड़ रहा है। दुकानों के आगे सड़क किनारे वाहन चालक वाहनों की पार्किंग कर रहे हैं। सड़क किनारे वाहन को खड़े करके वाहन चालक बाजारों से खरीददारी करने को चले जाते हैं, इससे जाम की स्थिति पैदा हो जाती है। फसल के सीजन में वाहनों को आवागमन अधिक होने से जाम लगा रहता है। जब तक बाजारों में पार्किंग सुविधा हो तब तक सड़क पर कई-कई घंटों तक खड़े होने वाले वाहन चालकों के खिलाफ कार्रवाई की मांग की है ताकि बाजारों में जाम की स्थिति पैदा हो।
यहां होती है अधिक परेशानी
वर्किंग डे में डाकघर रोड पर स्टेट बैंक ऑफ पटियाला, रेलवे रोड पर पीएनबी बैंक के सामने लेन-देन करने वाले वाहनों को बैंकों के सामने खड़े कर देते है। यहां पर पार्किंग नहीं होने से जाम लगा रहता है। लितानी रोड, पुलिस चौकी रोड, फाटक रोड पर दुकानों के आगे सड़क पर वाहनों को खड़ा करके लोग खरीददारी करने चले जाते है इससे भी जाम लग जाता है। यहां कई बार तो दुकानदारों का वाहन चालकों के साथ झगड़ा तक हो जाता है। यहां पर पार्किंग की सुविधा ही इस समस्या का समाधान है।
hin_Deva hin_Deva hin_Deva hin_Deva